A felületaktivált XII-es véralvadási faktor életkortól függő lehetséges szerepe a „bradikininvihar” kialakításában COVID–19-betegekben
Authors: Sipka Sándor , Tóth Attila , Sipka jr. Sándor 
Published: December 2020

Összefoglaló.
Bevezetés: Egy új, számítógép által segített
betegminta-asszociációs analízis eredménye szerint a COVID–19 tüneteinek
kialakításában kiemelt tényezőként jelenik meg a bradikinin. Eszerint a
bradikinin lebontása lelassul az angiotenzinkonvertáló enzim aktivitásának
csökkenése miatt, ami jelentősen megemelkedő bradikininszinthez vezet a tüdőben.
Nem merült fel azonban a véralvadási faktorok lehetséges szerepe a
„bradikininviharban”, annak ellenére, hogy az idősebb cardiovascularis
betegekben aktiválódó XII-es faktor és a C1-észteráz-inhibitor (C1INH) alacsony
szintje nagy mennyiségű bradikinin képződéséhez vezethet.
Módszer: Átfogó irodalmi áttekintés.
Eredmények: 1) A vírus által fertőzött, sérült
endotheliumsejtek felülete az a hely, amellyel érintkezve elindulhat a XII-es
véralvadási faktor aktivációja – ez serkenti a prekallikrein/kallikrein/kinin
rendszert, és bradikininképződést okoz. Ez a folyamat megtörténik a súlyos vese-
és tüdőkárosodást okozó hantavírus-fertőzésekben. 2) Idős betegekben az
atherosclerosis miatt többszörösen sérült, merev, „stiff” erek
endotheliumfelszínein jóval magasabb lehet a XII-es faktor kontakt úton történő
aktivációja, mint a fiatal egyének ereiben. Ez a tény egyik oka lehet az idős,
cardiovascularis betegek körében tapasztalt magasabb halálozásnak.
Következtetés: Az aktivált XII-es véralvadási faktor
célzott gátlása újabb gyógyítási lehetőség lehet a SARS-CoV-2-fertőzött idős
betegekben. Jelenleg már hatásosnak bizonyult a bradikininképzést gátló
C1INH-nak, továbbá a bradikininreceptor-gátlóknak az adása is. Orv Hetil. 2020;
161(50): 2099–2103.
Summary.
Introduction: Bradykinin was implicated in a new complex model
of pathomechanism leading to the symptoms of COVID-19 created by a
computer-assisted association analysis. According to this model, the decrease in
angiotensin-converting enzyme expression leads to impaired bradykinin
elimination and subsequent enrichment in the lungs. However, there is no
mentioning of the importance of blood coagulation factor XII in increased
bradykinin production, in spite of its age-dependent activation and the lower
level of C1-esterase inhibitor (C1INH). Activated factor XII may be an important
contributor to the “bradykinin storm” in elder cardiovascular patients.
Method: Literature review. Results: 1)
Activation of the coagulation factor XII on the surface of SARS-CoV-2 infected
endothelial cells may trigger the prekallikrein/kallikrein/kinin system
producing bradykinin. Such process is taking place in hantavirus infections
causing severe lung and kidney damages. 2) The endothelial system is
dysregulated in elderly patients, resulting in potentially higher factor XII
activities on the surface of damaged endothelial cells in the stiffened
arteries. This can contribute to the higher mortality rates in the elderly.
Conclusion: The targeted inhibition of activated blood
coagulation factor XII may represent a new therapeutic target for COVID-19,
especially for elder patients. Recently, beneficial results have already been
observed by the clinical applications of recombinant C1INH and bradykinin
receptor antagonists. Orv Hetil. 2020; 161(50): 2099–2103.